钦定古今图书集成/明伦汇编/闺媛典/第123卷 > 毛清
## 钦定古今图书集成/明伦汇编/闺媛典/第123卷 > 毛清

按《闽书》：毛清，蚤适人。至正己丑，寇乱，清不从其家人
避贼，而大书壁间云：“宁死义，不生污。”贼至，清持刃刺
贼首，贼杀之。事闻，旌门，复其家。

===许释可妻徐氏===按《天台县志》：“徐氏，太坊人，许释可妻。夫没，徐年二十
七，子甫四岁，以死自誓，事姑甚谨，年五十五。至正十
年，表其门。”